
VENDIM
Nr. 1, datë 21.5.2019
MBI SHFUQIZIMIN E KOMPETENCAVE TË DELEGUARA ME VENDIMIN NR. 244, DATË 22.12.2018, “PËR DELEGIM KOMPETENCE TË KRYETARIT 

TË KLSH-së”
Bazuar në ligjin nr. 154/2014, datë 27.11.2014 “Për organizimin dhe funksionimin e Kontrollit të Lartë të Shtetit”:

- neni 24, pika 1 “Vazhdimësia pas përfundimit të mandatit” të kryetarit të KLSH-së;

- neni 25, “Përgjegjësitë e kryetarit”, germat “f” dhe “i”; 
- neni 19, “Zgjedhja dhe qëndrimi në detyrë”, pika 1.
Në funksion të përmbushjes së detyrimeve të përcaktuara në Kushtetutën e Republikës së Shqipërisë dhe konkretisht:

- neni 164, pika 1, sipas së cilës: “KLSH-ja paraqet në Kuvend Raportin e Zbatimit të Buxhetit të Shtetit”; 
- pas kërkesës për tërheqje nga kompetencat e deleguara të zv.kryetares, znj. Lindita Milo, për arsye personale, datë 21.5.2019, nr. 347, dhe garantimit te vijueshmërisë normale të punës;
- në kushtet e zgjatjes në kohë të nominimit dhe përzgjedhjes së Kryetarit të ri të KLSH-së, sipas përcaktimeve të ligjit nr. 154/2014,
VENDOSA:

1. Shfuqizimin e kompetencave të deleguara me vendimin e kryetarit nr. 244, datë 12.12.2018 zv.kryetarit të KLSH-së znj. Lindita Lati (Milo).
2. Ky vendim do t’i përcillet Presidentit të Republikës, kryetarit të Kuvendit, kryetarit të opozitës.

3. Vendimi hyn në fuqi pas botimit në Fletoren Zyrtare. 
KRYETAR
 Bujar Leskaj

